II. Talakapastakni nemá nalalakgchipalin amá takgalhtawakga nachipaxnán nak xakgantaxtun litatlanit xla tlan takatsin, nalitayá malakgsputú li'aktlinklhwan, xawá latá tu tlawá.
Nachunalitúm:|a) Lakxtumilatamat nawán nalikatsiyáw lakxtumilatamat nilá watá xatalakstuka xalimapakgsin xawá tamakxtumitapakgsin xatipalhuwa tapuwán, pi nachuná la xatamakxtumit latamat nemá kanikxniwá lipuwaná la makikán tumin xawá tatlaní ixlatamatkán tachixkuwit.|b) Lilakgatumlipulatamatni nawán, la akxni ni'anán talakatakin xawá nilichatuminika namakgachakgxí kintakglhuwitkán, xalimakkuán kimaklakaskinitkán nak xalikgawan xla kilikstu kilatamatkán xatipalhuwa tapuwán nak xalitamakgtayaní kilikstu kilatamatkán xatumin. Xawá xalitamatliwakglhni kilatamatkan, chu|c) Xamakgtayaninán xatatlanit litalatamat xla tachixkuwit, la chiyú xalimakuat nemá namastá xlakata namapalhí nak limakgalhtawakget, xtamakxtúm xlitalipaw xla ixlitalankin tachixkuwit xawá xlichatuminika xlitalakgapasni, la tamakanajlí ixtalipuwankán limakxtúm tachixkuwit, nachuná la makgtakgalhkán xatalakapastakni latá tapaxkín xawá latá lilakxtúm ixlakgchanatkán wakg lakchixkuwin, natalakgmakgán talilaktlankit xla tapaxkit sikualán xla liputúm, xla lichixkú usu xla tachixkuwit.